ການ​ໂຈມ​ຕີ​ ດ້ວຍ​ລະ​ເບີ​ດ ສະ​ລະ​ຊີບ ສັງຫານ 4 ຄົນ ໃນເມືອງສັກສິດ Saudi Arabia 
ກະຊວງພາຍ​ໃນ ​ຂອງ Saudi ​ໄດ້​ກ່າວ​ວ່າ ພວກ​​ໂຈມ​ຕີ​ທັງຫຼາຍ ​ທີ່​ໄດ້​ພາກັນ​ລະ​ເບີດ​ຕົນ​ເອງ ຫຼັງ​ຈາກ​​ໄດ້​ປະ​ເຊີນ​ໜ້າ​ ກັບ​ພວກ​ເຈົາໜ້າ​ທີ່ ​ຮັກສາ​ຄວາມ​ປອດ​ໄພ​.
ມີການໂຈມຕີດ້ວຍລະເບີດສະລະຊີບ ຢູ່ໃນຫຼາຍໆເມືອງຂອງ Saudi Arabia ໃນວັນຈັນວານນີ້ ຊຶ່ງຮວມທັງ ທີ່ເມືອງສັກສິດ Medina ທີ່ໄດ້ສັງຫານ 4 ຄົນ  ແລະ ບາດເຈັບອີກ 5 ຄົນ ເຫດລະເບີດສະລະຊີບ ທີ່ເມືອງ Medina ໄດ້ເກີດຂຶ້ນທີ່ດ່ານກວດ ຢູ່ຂ້າງນອກ ເມືອງທີ່ສັກສິດທີ່ສຸດເມືອງນຶ່ງຂອງອິສລາມ ຄືວັດພະສາດສະດາ ຊຶ່ງເປັນບ່ອນ ທີ່ ພະສາດສະດາ Muhammad ຖືກນຳໄປຝັງໄວ້ນັ້ນ ຊາວມຸສລິມຈຳນວນຫຼາຍ ລ້ານຄົນ ໄດ້ພາກັນໄປສັກກາລະບູຊາ ໃນແຕ່ລະປີ ໃນຊ່ວງລະດູການສະແຫວງ ບຸນທີ່ເມືອງ Mecca ກະຊວງພາຍໃນຂອງ Saudi ໄດ້ກ່າວວ່າ ພວກໂຈມຕີທັງຫຼາຍທີ່ໄດ້ພາກັນລະເບີດ ຕົນເອງຫຼັງຈາກທີ່ໄດ້ປະເຊີນໜ້າກັບພວກເຈົາໜ້າທີ່ຮັກສາຄວາມປອດໄພ ວັດສາສະໜາອິສລາມດັ່ງກ່າວ ແມ່ນພວມສົນລະວົນໃນວັນຈັນລານນີ້ ໃນຂະນະທີ່ ຊາວມຸສລິມ ພາກັນຕຽມຕົວເພື່ອສະຫລອງວັນສິ້ນສຸດລົງຂອງເດືອນສັກສິດ Ramadan ໃນສັບປະ ດານີ້ ຫຼັງຈາກທີ່ໄດ້ມີການລະເບີດແລ້ວ ລາຍການໂທລະພາບ ຂອງ Saudi Arabia ໄດ້ ສະແດງໃຫ້ເຫັນວ່າ ຜູ້ຄົນຍັງພາກັນແອອັດເພື່ອສະຫຼອງບຸນ ຢູ່ທີ່ນັ້ນ ຍັງບໍ່ທັນໄດ້ມີຜູ້ໃດອອກມາອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ ໃນທັນທີ ທັນໃດເທື່ອ ເຈົ້າໜ້າທີ່ກໍກຳລັງທຳການສືບສວນສອບສວນ ກ່ຽວກັບເຫດລະເບີດສະລະຊີບ ທີ່ວັດ ຂອງຊາວ Shi’ite ໃນເມືອງ Qatif ທາງພາກຕາເວັນຕົກຂອງປະເທດ ກະຊວງພາຍ ໃນຂອງ Saudi ໄດ້ກ່າວວ່າ ຊິ້ນສ່ວນຂອງສົບ 3 ຄົນ ທີ່ໄດ້ຄົ້ນພົບຍັງບໍ່ທັນໄດ້ພິສູດ ເທື່ອວ່າແມ່ນໃຜ ລະເບີດລູກທຳອິດໃນວັນຈັນວານນີ້ ໄດ້ແຕກຂຶ້ນ ໃກ້ໆກັບສະຖານທີ່ກົງສຸນສະຫະລັດ ໃນເມືອງ Jeddah ທາງພາກຕາເວັນຕົກຂອງປະເທດ ມັນໄດ້ສະແດງໃຫ້ເຫັນເຖິງ ການລະເບີດທີ່ຄ້າຍຄືກັນ ໃນການໂຈມຕີທີ່ເມືອງ Medina ທີ່ມືລະເບີດສະລະຊີບ ໄດ້ບີບຄະນວນໃຫ້ແຕກຂຶ້ນສັງຫານຕົວເອງ ຫຼັງຈາກທີ່ໄດ້ປະເຊີນກັບເຈົ້າໜ້າທີ່ຮັກສາ ຄວາມປອດໄພ ເຈົ້າໜ້າທີ່ສອງທ່ານ ໄດ້ຮັບບາດເຈັບເລັກນ້ອຍ ແລະທີ່ສະຖານທູດສະຫະລັດນັ້ນ ແມ່ນບໍ່ໄດ້ມີລາຍງານວ່າ ພະນັກງານຂອງຕົນໄດ້ຮັບບາດເຈັບລົ້ມຕາຍ ແຕ່ຢ່າງໃດ